Liselotte Hyveled (født januar 1966) er vicepræsident i Novo Nordisk og formand for Det Centrale Handicapråd. Børne- og socialminister Mai Mercado udpegede Liselotte Hyveled som formand for rådet i maj 2018. Hun er initiativtager til ”Project Opportunity”, et samarbejde mellem Landsforeningen Autisme og Novo Nordisk, som handler om inklusion af mennesker med autisme på arbejdsmarkedet. For dette arbejde har hun vundet autismeprisen i 2015.  Derudover har Liselotte været medarbejder-repræsentant i Novo Nordisk A/S bestyrelse fra 2014-2018 og med i nomineringskomiteen og R&D komiteen. Hun har stået i spidsen for udviklingen af Novo Nordisk hurtigtvirkende insulin FIASP som fik markedsføringsgodkendelse i EU og USA i 2017. I 2017 vandt hun prisen “most inspirational woman in autism workforce integration/West Europe and diabetes Care Company of the year". Hun er desuden generalforsamlingsvalgt bestyrelsesmedlem i Firmaet RSP systems ( medicinsk udstyr) samt i EF 64 Lyngby (Ejerforeningen).  Liselotte Hyveled er aktiv i frivilligsektoren, blandt andet i Lyngby Suppekøkken.